
De 

emendationibus Tacitei ut fertur dialogi de 
oratoribus a Georgio Andresenio^in act. societ 
philolog. Lipsiens. tom I. fasc. L Pg. 103—183) 

editis. 



jJialogum de oratoribus omnes editores superiores usque 
ad Beatum Rhenanum, qui primus de auctore dubitavit, 
Taciti esse arbitrati sunt. Postquam vero Lipsius scrip- 
tum declaravit optimum esse, stilo, inventione, judicio, 
ipsum tamen scriptorem incertum esse neminemque eum 
credere posse Tacitum fuisse, quoniam stilus, non fallax 
illud quidem hoc in genere argumentum, valde repugnet, 
quippe qui nec aetate nec argumento tantopere cora- 
mutari potuerit, ut a Taciteo prosus recederet: multi 
hunc librum a Tacito abjudicare conati sunt, quorum 
alii M. Fabium Quintilianum, allii C. Plinium Secundum, 
alii C. Suetonium Tranquillum, alii incertum quendam 
auctorem esse censuerunt. Quum autem codices manu- 
scripti nomen Taciti exhibeant, quorum consensu hujus- 
modi quaestio propemodum conficiatur, quumque aetas 
scriptionis in Tacitum optime quadret, argumentum 
vero a stili convenientia repetitum anceps sit et hibri- 
cum, quia dicendi genus aetate mutetur atque aliud re- 
quiratur in historia, aliud in dialogo, quum denique 
a Taciti studiis haud aliena videatur quaestio de causis 
corruptae eloqnentiae, teste quideih Plinio epp. I, 20: 
plurimi philologorum recentiorum dialoguin de oratoribus 

tribuunt Tacito. Quorum in numero non est Andrese- 
nius, qui emandationes Taciti qui fertur dialogi de ora- 
toribus nuper scripsit. Verumtamen non de auctore 
hujusce dialogi nobis disputandum, sed istae Andresenii 
emendationes examinandae et dijudicandae sunt. Quod 
ut quam accuratissime fiat, idem ordo, quem auctor 
eoiendationum secutus est, a nobis servabitur. 

Medio cap. 6, ubi legitur: „quod gaudium con- 
surgendi assistendique inter tacentes et in unum con- 
versos ! coire populum et circumfundi coronam et accipere 
aflPectum, quemcunque orator induerit," quem locum 
Nastius sic vertit: „Vini> bauu bie greube, bie feiueu Sufen 
fc^wellt, mm\ er mitten uuter einer fdijweigenben aWenge, bie 
nic^t^ ^ort uub fte^t, aU \i)n, auftritt unb gu reben beflinnet; 
n>enu ba^ ^olt in bicl^ten Sreifen flc^ ^erjubrdnget, um 
feinen SRebuer ju ^firen uub jebe ©timmung, in bie er ed 
Jjerfe^en will, anjune^men" oflPendit Andresenius in voca- 
bulo indueritj quippe nesciens, utrum sibi an auditoribus 
mente concipiat. Praeterea posterior explicatio ei in- 
eptam videtur tautologiam aflferre, prior ipsa rei natura 
refelli, quod nunquam orator, si quid in animis audi- 
torum efficere velit, ideo sibi eundem induat aflfectum, 
non enim aflfectu, sed oratione dicentis animos audientium 
movendos esse. Sed motibus oratoris auditores incendi 
debere testimonio est sententia Ciceronis de oratore II, 
145, 189: ^Neque fieri potest, ut doleat is, qui audit, ut 
oderit, ut invideat, ut pertimescat aliquid, ut ad fietum 
misericordiamque deducatur, nisi omnes ii motus, quos 
orator adhibere volet judici, in ipso oratore impressi 
esse atque inusti videbuntur. Quodsi fictus aliquis dolor 
suscipiendus esset et si in ejusmodi genere orationis 
nihil esset, nisi falsum atque imitatione simulatum, major 
ars aliqua forsitan esset requirenda. Nunc ego, quid 
tibi, Crasse, quid ceteris accidat, nescio; de me autem 
caussa nuUa est, cur apud homines prudentissimos atque 

amicissimos mentiar. Non, mehercule, unquam apud 

judices, aut dolorem aut misericordiam, aut invidiam, 

aut odium excitare dicendo volui, quin ipse in commo- 

vendis judicibus iis ipsis sensibus, ad quos illos ad- 

ducere vellem, permoverer. Neque enim facile est per- 

ficere, ut irascatur, cui tu velis, judex, si tu ipse id 

lente ferre videare ; neque ut oderit eum, quem tu velis, 

nisi te ipsum flagrantem odio ante viderit; neque ad 

misericordiam adducetur, nisi ei tu signa doloris tui 

verbis, sententiis, voce, vultu, collacrimatione denique 

ostenderis. Ut enim nulla materies tam facilis ad ex- 

ardescendum est, quae, nisi admoto igni, ignem con- 

cipere possit : sic nulla mens est tam ad comprehendendam 

vim oratoris parata, quae possit incendi, nisi inflammatus 

ipse ad eam et ardens accesseris. Ac ne forte hoc 

magnum ac mirabile esse videatur, hominem toties irasci, 

toties dolere, toties omni animi motu concitari, prae- 

sertim in rebus alienis, magna vis est earam sententiarum 

atque eorum locorum, quos agas tractesque dicendo, 

nihil ut opus sit simulatione et fallaciis. Ipsa enim 

natura orationis ejus, quae suscipitur ad aliorum animos 

permovendos, oratorem ipsum magis etiam, quam quem- 

quam eorum, qui audiunt, permovet." Induere vero 

eleganter dici de aff^ectibus jam Dronkius docuit, con- 

ferens Tac. Hist. IV, 38: quae falsos pavores induerat. 

Ibid. IV, 57 : Galbam et infracta tributa hostiles spiritus 

induisse. Ann. XII, 40: mox orto discidio et statim 

bello etiam adversus nos hostilia induerat. Sin autem 

pro induerit Andresenii conjectura voluerit reciperetur, 

facilius eum intelligeremus afiectum, quem ipse orator 

accipere voluerit, quam illum, quem orator voluerit po- 

pulum accipere. 

Eodem capite deinceps accurata meditataque oratio 
opponitur ex tempore dicendi facultati, cujus praecipua 
jucunditas laudatur. Idemque fere valent, quae sequuntur: 

^,Nam in ingenio quoque, sicut in agro, quamquam alia 
diu serantur atque elaborentur, gratiora tamen quae sua 
sponte nascuntur." Quae quum Andresenio intelligi 
non posse viderentur, conjecit: „Nam in ingenio quoque, 
sicut in agro, quamquam solidiora [vel mlidiora] quae 
seruntur atque elaborantur, gratiora tamen, quae sua 
sponte nascuntur." Attamen nihil immutandum. Recte 
enim auctor dialogi alia diu seri atque elaborari, alia 
sua sponte nasci eaque gratiora esse ait. Ac per- 
peraui vocabulum diu a scriptore emendationum de- 
letum est, non perspiciente quidem id ad ambo verba 
serantur atque elaborentur pertinere. Neque quem- 
quam .puto negaturum , plurima in ingenio diu et seri 
et elaborari. 

Cap. 8. princ. verbis de laude Eprii Marcelli et 
Vibii Crispi factis hoc modo pergitur: „nec hoe illis 
alterius ter milies sestertium praestat, quamquam ad has 
ipsas opes possunt videre eloquentiae beneficio venisse, 
ipsa eloquentia, cujus numen et caelestis vis multa qui- 
dem omnibus saeculis exempla edidit" cet. Totus locus 
Andresenio judice sic corrigendus est: nec hoc illis 
akerius bis, alterius ter railies sestertium praestat: quin 
ad has ipsas opes possunt videri eloquentiae beneficio 
venisse, cujus — i. e. unb bic^ trugen iljncn nic^t bic 
200 OKiUioncu ia^ gincn nnb bic 300 gWiaioncn bc^ 9ln^ 
bctn cin; e« fann tjielmcfjr fd^cinen, a(^ n?arcn jte ju cbeu 
biefem 9?eicf)tl)nme bur* bic ©ercbtfamfcit (^elanc^t, bcrcn — ". 
JaiB Lipsius: „scribas, inquit, et distinguas: „nec hoc 
illis alterius ter milies alterius bis milies HS praestat 
(quamquam ad has ipsas opes possunt videri eloquentiae 
beneficio venisse) sed ipsa eloquentia", quae addidi satis 
mihi certa suut, numero tantum excepto, nam certe 
utriusque opes exprimere propositum habuit." — Quod 
Andresenius quin pro quamquam substituit et verba ipsa 
eloquentia expunxit, haec non est emendatio sed potius 

depravatio lectionis vulgatae. Nimirum Aper Eprium 
Marcellum et Vibium Crispum gloriam suam consecutos 
esse dicit ipsa eloqueotia non divitiis, quas quidem elo- 
quentia sibi comparasse nonnemini videri possint. Quae 
sententia deletis verbis ipsa eloquentia prorsus com- 
mutatur, quo accedit, quod pronomen cujus proprie ad 
beneficium neque ad eloqueutiam referendum est. Si 
mihi licet conjectui^am afi^erre, scribendum suaserim; „nec 
hoc illis uUerius ter milies sestertium praestat" i. e. 
„hoc illis remotius ter milies sestertium praestat", quod 
ad verba antegressa „non minus esse in extremis par- 
tibus terrarum quam Capuae aut Vercellis" spectans 
nihil aliud nisi Marcelli et Crispi famam quoquoversus 
pervulgatam significat. 

Cap. 10. init. Aper opinionem et famam aeque 
poetas quam oratores sequi infitians utitur hisce verbis: 
„quando enim rarissimarum recitationum fama in totam 
urbem penetrat?" Quod sibi velit rarissimarum contro- 
versum esse videatur, sed recta hujus vocabuli explicatio 
ex nomine fama recte intellecto ultro consequitur. Id 
enim hoc loco minime sonat nuntium (^uuDe) sed famam 
eandem ac modo memoratam, cui soli poetae serviant 
et quod unum esse pretium omnis sui laboris fateantur. 
Proinde rarissimamm non est vilissimarum^ quales sane 
recitationes communes solebant esse, sed excellentissi- 
marum^ ut haec evadat sententia: «janu briugt beun ein 
9tuf t)ou beu au^gej^eic^uetfteu Sorlefuugen tu t>ie gauje 
®tal)t? Quae adjectivi rarus significatio non solum apud 
Ovidium Pont. II, 3, 55: ^Scilicet indignum, juvenis 
rarissime, ducis te fieri comitem stantis in orbe Deae" 
et Met. XIV, 337: „Rara quidem facie, sed rarior arte 
canendi," sicut apud Propertium I, 17, 16: ^Quamvis 
dura, tamen rara puella fuit," verum etiam apud Sene- 
cam Controv. IV, 28: „homo rarissimi, etiamsi non 
omendatissimi ingenii" reperitur. Andresenius autem 

legi vult: ^quando enim rarissima harum recitationum 
fama, quae quotidie a poetis in bac urbe instituuntur, 
et de quibus supra (c. 9) locutus sum, mm\ bringt ti\u 
mal l)tc fo fparlidije Sunbc t>o\\ bicfcn Sorlefungen in bie 
gan^e ®tabt. " Ecquis tamen praeter Andresenium harum 
adhuc ad cap. 9 referat? Praeterea istas recitationes 
frequentissimas fuisse notissimum est, quamobrem etiam 
nuntius earum nequit rarissimus fuisse et si fuisset per- 
rarus, rursus auctori quaerere non licuisset, quando idem 
in totam urbem penetret, Denique totus bic nuntius a 
verbis tam praegredientibus quam insequentibus quam 
maxime alienus est. 

Eodem capite medio haec legimus: ^ego vero om- 
nem eloquentiam omnesque ejus partes sacras et vene- 
rabiles puto, nec solum cothurnum vestrum aut heroici 
carminis sonum, sed lyricorum quoque jucunditatem et 
elegorum lascivias et jamborum amaritudinem et epi- 
grammatum lusus et quamcunque aliam speciem elo- 
quentia habet, anteponendam ceteris aliarum artiuna 
studiis credo." Andresenius hoc loco offendit in pleo- 
nasmo verborum ceteris aliarum artium studiis. At 
supra cap. 4 ^patrocinium defendendae poeticae" sine 
offensione legit et jam Schulzius nos docuit, auctorem 
nostrum crebrius duo vocabula vel idem veL simile quid 
declarantia copulare uti ,,memoria ac recordatione c. 1, 
veteres et senes c. 6, vetera et antiqua c. 15, 16, 17, 
nova et recentia c. 6, 8, conjuugere et copulare c. 17, 
plenior et uberior, inflatus et tumens c. 18, invidere et 
livere c. 25, modestia ac pudore, in publicum et in 
commune c. 26.'' Quare pleonasmum apud auctorem 
nostrum tolerandum, neque lectionem vulgatam cum con- 
jectura „anteponendam ceteris altiorum artium studiis 
credo" permutandam censeo. 

Cap. 15. medio invenimus: „et quod quibusdam 
solatio est, mihi auget quaestionem, quia video etiam 

Graecis .accidisse ut longius absit ab Aeschine et De- 
mosthene Sacerdos ille Nicetes et si quis alius Ephesum 
vei Mytilenas concentu scholasticorum et clamoribus 
quatit, quam Afer aut Africanus aut vos ipsi a Cicerone 
aut Asinio recessistis. Andresenius, cui hic locus dis- 
plicebat: 5,Priraum enim, inquit, Graeci etiam particula 
ita adjunguntur Romanis, ut utrique idem passi esse 
dicantur; itaque Romanis accidisse dicitur, ut longius 
absit ab Aeschine et Demosthene Sacerdos ille Nicetes" 
cet. Quid emendator sibi velit, non assequor neque 
perspicio, cur legi jubeat: „quia video idem Graecis 
accidisse, ut etiam longius absit^ cet. Etenim si apud 
Graecos longiusabest abAeschine etDemostheneSacerdos 
Nicetes quam apud Romanos Afer aut Africanus a Ci- 
cerone, Graeci profecto atque Romani non idem per- 
pessi sunt, sed Graeci utique acceperunt majorem cala- 
mitatem. 

Nec generis dissimilis mihi videtur haec Andresenii 
conjectura esse : y,quam Afer aut Africanus aut nos ipsi 
a Cicerone recessimus^ pro „quam Afer aut Africanus 
aut vos ipsi a Cicerone aut Asinio recessistis*'*' etsi jam 
Nastio idem venit in mentem sic interpretanti: benn 
ipcnn anbere fict^ mit t>m leeren Xrofie begnuflen, bap eS ben 
®rie^en nic^t beffer erganjen fet, al^ un^, fo wunfc^te id^ 
um fo Diet me^r bie Urfac^en ju miffen, marum bie romifd^e 
Serebfamfeit in unferen Sagen gcfunfen iji, flefe^t aucf^, ia^ 
ber Slbfianb cine^ 9lef^inc5 unb 5Demofi^enc« Don bcm jpriefier 
yiiuM unb t>on ben f^ulgercc^ten JRcbncrn ju ®p^efu« unb 
aW^titene no^ grJgcr wdrc, at^ er jioif(]^en 5lfer unb Slfrifa^ 
uu^ ober jwif^en un« felbfi J>on bet einen unb jmfc^en 
giccro ober 9lflniu6 J>on ber anbern ©citc angenommcn wer* 
bctt barf. — Sed Messalla, qui vetera tantum et anti- 
qua miratus esse, suae autem aetatis studia adeo irrisisse 
atque contempsisse supra dictus est, ut nulla suae 
fratrisque eloquentiae ratione habita neminem sui iem- 

poris oratorem esse contenderet, hoc loco ad refutandos 
suos adversarios conversus in modum perappositum ait: 
vos ipsi a Cicerone aut Asinio recessistis^ i, e. non 
solum vestri aequales sed et vos ipsi. Semet igitur ip- 
sum Messalla hoc loco non magis excepit quam infra 
cap. 32, ubi «ego, inquit-recesserimus?" Cardinem rei 
in pronomine ipsi verti Andresenius Nastiusque plane 
non viderunt. 

Cap. 16. extr. Aper quaestionem movens, qui ora- 
tores appellandi sint antiqui ita pergit: „nam, si, ut 
Cicero in Hortensio scribit, is est magnus et verus 
annus, quo eadem positio caeli siderumque, quae cum 
maxime est, rursum existet isque annus horum, quos 
nos vocamus, annorum duodecim millia nongentos quin- 
quaginta quattuor complectitur, incipit Demosthenes 
vester, quem vos veterem et antiquum fingitis, non solum 
eodem anno, quo nos, sed fere eodem mense exstitisse.** 
Cujus loci multum vexati dictionem „incipit-ex8titisse" 
fulcire student interpretes dialog. cap. 11 „ingredi famam 
auspicatus sum" et Germ. cap. 30 ^initium sedis in- 
choant." Equidem incipit-exstitisse non arbitror his vel 
similibus exempHs confirmandum esse, sed recta potius 
interpretatione. Nimirum qui exstitit, is est, quamobrem 
exstitisse i. q. esse. Itaque incipit exstitisse non minus 
est probabile quam Cic. Brut. 5. inchoasti de oratoribus^ 
quando esse coepissent, Quum autem libri manu scripti 
non plane sibi constent vocabulumque videtur duobus 
in codicibus inveniatur, Andresenius legi jubet: „com- 
plectitur, ille ipse Demosthenes vester, quem vos veterem 
et antiquum fingitis, videtur non solum eodem anno, 
quo nos, sed etiam eodem mense exstitisse." At ille 
ipse cum verbo incipit^ quod omnes exhibent codices, 
confusum esse yeri est dissimillimum, quam ob causam 
in proba lectione vulgata persistere longe praestat quam 
futilem istam correctionem inculcare. — 

Cap. 17. init. in sententia: ^nam ut de Cicerone 
ipso loquar, Hirtio nempe et Pansa consulibus, ut Tiro 
libertus ejus scripsit, VII idus Decembres occisus est'' 
Andresenio displicet perfectum scripsit^ quod nec com- 
muni omnium scriptorum nec hujus scriptoris usui 
respondeat; cap. 16 sub finem legi: ^nam si, ut Cicero 
in Hortensio scribit, is est^ cet. Quapropter hic quoque 
scribit restituendum suadet. Inscite vero. De usu 
praesentis historici et perfecti prorsus promiscuo praeter 
permulta alia cfr. Nep. Themist. 10: „De cujus morte 
multimodis apud plerosque scriptum est^ sed nos eundem 
potissimum Thucydidem auctorem probamus, qui illum 
ait Magnesiae morbo mortuum, neque negat^ fuisse 
famam — . Idem ossa ejus clam in Attica ab amicis 
esse sepulta-memoriae prodidit,'^ Con. 5: ^Coiitra ea 
Dinon historicus-effugisse scripsit; illud addubitat utrum 
Tiribazo sciente, an imprudente sit factum." 

Cap. 19. init. Aper Cassium Severum contendens, 
qui primus a veterum eloquentia deflexerit, non infir- 
mitate ingenii nec inscitia litterarum sed consulto suum 
dicendi genus elegisse, his verbis utitur: „non infirmi- 
tate ingenii, nec inscitia litterarum transtulisse se ad 
illud genus dicendi contendo, sed judicio et intellectu." 
Hic Andresenius nos eo confugere vetat, ut illud dica- 
mus idem esse atque id, quod vobis omnibus notum sit, 
nam si hoc scriptor voluisset, ad discrimen, quod inter- 
cedat inter haec duo eloquentiae genera, definiendum 
necessario dicendum fuisse ad novum illud dicendi genus 
vel simile quiddam, quare se persuasissimum habere 
corrigendum esse: ^ transtulisse se ad aliud genus 
dicendi." Haec tamen emendandi necessitas mihi non 
liquet, siquidem illud i. q. notum valet, ut saepenumero 
cfi:. Cic. Brut. 4 illud Hesiodium laudatur a doctis. 

Cap. 23. medio corrigendi cupiditatem Andresenii 
incendunt haecce verba: „vos vero disertissimi, ut po- 



Digitized by 



Google 



— 14 — 

testis, ut facitis, illustrate saeculum nostrum pulcher- 
rimo genere dicendi.'* Quae ut immutari possent ei 
superiora perverse explicanda erant. Itaque „in eis 
enim, ait, quae antea legimus, Aper loquitur de eis, 
qui liucilium pro Horatio et Lucretium pro Vergilio 
legunt cet. Hi igitur, inquit, qui tam inculto et im- 
polito dicendi genere utuntur, non possunt saeculum 
nostrum illustrare.'* Quibus tandem in verbis insit, 
ego detegere nequeo. Postquam enim Aper de prava 
antiquorum imitatione locutus est, eos, qui adsunt, 
cohortatur, ut saeculum suum illustrare pergant, lae- 
tissima quaeque antiquorum imitantes. Pravae autem 
antiquorum imitationi opponitur recta. Nequaquam 
igitur hic locus reprehendendus minimeque Andresenio 
ita corrumpendus erat: ^vos vero, disertissimi eiri po- 
testis^ ut facitis, illustrare saeculum nostrum pulcher- 
rimo genere dicendi.'* 

Cap. 26. init. Messallae verba haec sunt : ^ceterum 
si omisso optimo illo et perfectissimo genere eloquen- 
tiae eligenda sit forma dicendi, malim hercle C. Gracchi 
impetum aut L. Crassi maturitatem quam calamistros 
Maecenatis aut tinnitus GalUonis: adeo melius est ora- 
torem vel hirta toga induere quam focatis et meretriciis 
vestibus insignire. Neque enim oratorius iste, immo, 
hercule, ne virilis quidem cultus est, quo plerique tem- 
porum nostrorum actores ita utuntur*^ cet. Quo loco 
Andresenius verba hirta toga induere improbavit, nam 
sive accusativus cum infinitivo positus sit, nullum locum 
afferri posse, ubi toga induere idem sit quod togam 
induere, sive accusativus (oratorem) e verbo induendi 
pendeat, rursum quaeri, quis tandem oratorem aut hirta 
toga induere aut fucatis et meretriciis vestibus insignire 
existimandus sit. Itidem autem Ritteri conjecturam ab 
Hauptio coinmendatam hirtam togam et insigniri non 
probavit, quo, ut videtur, ipse aliquid novi in medium 

proferre posset. Sed quod protuKt; „adeo meUus est 
orationem vel hirta toga induere, quam fucatis et mere- 
triciis vestibus insignire'* id ne recipiamus, jam mira 
prohibet dictio orationem toga induere et vestibus «n- 
signire. Praeterea hic omnino non de cultu orationis, 
sed de habitu oratoris vel actorum agitur. 

Cap. 27. Messalla a Materno admonitus, ut pro- 
positum perageret causasque fractae et deminutae elo- 
quentiae exponeret neve Apri verbis irritaretur: ^^non 
sum, inquit, offensus Apri illa disputatione, nec vos 
offendi decebit, si quid forte aures vestras perstringat, 
quum sciatis hanc esse ejusmodi sermonum legem, judi- 
cium citra damnum affectus proferre**, quae verba Na- 
stius in hunc modum interpretatur : ,,3(^ bin flbcr baS, 
U)a6 ?l^)er gefagt, gar nt^t anfgebrac^t, ermtberte aWeffala unD 
aui^ '^f)t mn§t ntd^t b5fe merben, wenn ttxoa metn Urt^ett 
^te unb ba »on bem eurigen abmei^en foUte." Andresenius 
lectionem vulgatam nec vos cum verbis Apri illa dispu' 
tatione congruentem redditurus mea post nec inseri 
voluit, non animadvertens , mea in verbis sequentibus 
si quid forte aures t>estras perstringat inesse ideoque 
abundare. Ceterum lege nam nec vos offendi decebit^ 
Denn aud^ eu(^ mx\> e^ ni(t)t gejiemen eine Serle^nng jn 
finben. Sine ulla causa idonea particula nam^ quam 
cunoti codd. praestant, expuncta est. Negatione nec 
itidem usus est Cic. Fin. II, 22: „Non igitur potestis 
voluptate omnia dirigentes aut tueri aut retinere vir- 
tutem, nam nec vir bonus ac justus haberi debet, qui, 
ne malum habeat, abstinet se ab injuria.^ Tusc. I, 26 : 
^Quid porro inventio? Profecto id, quo nec in deo 
quicquam majus intelligi potest." 

Cap. 28. init. quum in eo sit Messalla, ut causas 
corruptae eloquentiae explicet: „non reconditas, inquit, 
Materne, causas requiris, nec aut tibi ipsi aut huic Se- 
cundo vel buic Apro ignotas, etiamsi mibi partes assig- 

natis proferendi in medium, quae omnes sentimus. Quae 
verba Andresenio non videntur ferenda esse, quippe 
5,illarum enim, ait, duarum enuntiati partium, quae par- 
ticula etiamsi conjunguntur, sententia prorsus eadem est. 
Qui enim causas manifestas nec cuiquam ignotas exponi 
vult, is profecto illum ea proferre jubet, quae omnes 
sentiunt. Itaque non solum intra ejusdem sententiae 
fines idem bis dicitur, sed etiam, id quod multo gravius 
est', duae illae enuntiati partes, quarum eadem est vis 
ac sententia, particula etiamsi inter so copulantur. Neque 
enim verborum sententiam ita invertere et corrumpere 
licet, quasi dicatur: nemini nostrum istae causae ignotae 
sunt, etiamsi me eas proferre jubeatis; nam nec legitur 
non reconditae sunt^ sed non reconditas causas requiris, 
nec eas in medium proferendi sed proferendi in medium 
quae omnes sentimus'^. Itaque pro etiamsi legi vult sed 
tamen dicam si quod a Ritschelio propositum est. At 
nuUum vocabulum hoc loco mutandum, sed falsa modo 
iuterpretatio in rectam convertenda est. Sane ambae 
enuntiati partes, si verbis quae omnes sentimus omnium 
sententias significari putamus, nullo pacto per particulam 
etiamsi copulari possunt, quia propemodum idem sonant. 
Imo etiam ipsum mandatum Messallae datum, ut om- 
nium sententias exponeret, permirum foret, quum sine 
dubio suam quisque sententiam jam optime sciret. 
Propterea sentimus ad solum sensum referri debet, ut 
sit i. q. fut)(eu, empflubcu, quemadmodum hoc verbum 
non ita raro usurpatum est. Praeter locos notissimos 
Hor. carm. II, 7, 10. lU, 1, 33. IV, 6, 3. cfr. Tac. 
Agric. 6: „ne cujus ulterius sacrilegium respublica quam 
Neronis sensisset." 

Cap. 31. medio in enunciatione: „alio8 fusa et 
aequalis et ex communibus ducta sensibus oratio magis 
delectat" Andresenius censet scribendum „fu8a et aequa- 
bilis.^ Sed vocabulum aequalis non solum a poetis ut 
ab Ovid. Met. XI, 463 : ^aequali ictu scindunt freta et 

ab Hor. Sat. I, 3, 9 : „nil aequale homini fiiit illi,'* quod 
Orellius explicuit: ^nihil erat aequabile in illo homine, 
in nulla re sibi constabaf* sed etiam a scriptoribus ora- 
tionis solutae, velut a Liv. XXIV, 46: ^imber-lentior 
deinde aequaliorque accidens auribus magnam partem 
hominum sopivit** et a Quintil. X, 1, 54: ^Apollonius 
— non tamen contemnendum edidit opus aequali qua- 
dam mediocritate** vi eadem qua hic adhibitum est, 
quapropter aequabilis nemo desideret. 

Cap. 32. init. legimus: „idque non doctus modo et 
prudens auditor, sed etiam populus intelligit ac statim 
ita laude prosequitur, ut legitime studuisse, ut per omnes 
eloquentiae numeros isse, ut denique oratorem esse fa- 
teatur^ quem non posse aliter existere, nec exstitisse 
unquam confirmo, nisi eum, qui tanquam in aciem om- 
nibus armis instructus, sic in forum omnibus artibus 
armatus exierit." Hoc loco confidit Andresenius auctorem 
dialogi scripsisse: „quem non posse alium existere — 
confirmo, nisi eum, qui'* cet., quam lectionem concinnitas 
sermonis iuexorabili severitate efflagitet. Emendatione 
autem nulla opus est, quoniam aliter est alia condicione 
sicut Liv. XLV, 11: ^Non aliter classem revocaturum, 
nisi sibi tota Cypro cederet.'* Contra alium nihil est 
nisi alius generis^ quod ab hoc loco prorsus abhorret, 
quia non de ipso oratore sed dumtaxat de ejus forum 
ingredientis apparatu disputatur. Neque, si de genere 
ipsius oratoris ageretur, alium vulgato aliter supponi 
utique necesse foret, quandoquindem vel verbum esse 
cum adverbio aliter copulatum reperimus cfr. Ter. 
Phorm. m, 2, 44 sq: „ego hunc esse aliter credidi — 
nihilo sum aliter ac fiii." Ad. III, 4, 46: „sin aliter 
animus vester est.^^ Ibid. III, 5, 5: „sin aliter de hac 
re est ejus sententia." 

Quod idem Andresenius omatus in locum scripturae 
omnium codd. armatus suffici voluit, in eo, puto, ne- 

minem habebit assentientem , nam praeter eum nemo 
non dispiciat facillime, verbum armatus antegresso armis 
instructus egregie convenire et ab auctore non sine de- 
lectu scriptum esse. Cfr. supra cap. 5: „quid erit 
tutius, quam eam exercere artem, qua semper armatus 
praesidium amicis — ultro ferat — ?"- 

Eodem cap. medio haec leguntur: „quod adeo 
negligitur ab horum temporum disertis, ut in actionibus 
eorum ius quoque quotidiani sermonis foeda ac pudenda 
vitia deprehendantur." Osannus conjecit: ^ut in actio- 
nibus eorum titia quaeque quotidiani sermonis foeda ac 
pudenda deprehendantur ; Andresenius contra „ut in 
actionibus eorum quaevis quotidiani sermonis foeda ac 
pudenda vitia deprehendantur." Verisimilius cuipiam 
usquequaque esse videatur. 

Cap. 36. init. dicitur de differentia antiquae et re- 
centioris eloquentiae : „nam etsi horum quoque temporum 
oratores ea consecuti sunt, quae composita et quieta et 
beata re publica tribui fas erat, tamen illa perturbatione 
ac licentia plura sibi assequi videbantur^ quum mixtis 
omnibus et moderatore uno carentibus tantum quisqne 
orator saperet, quantum erranti populo persuaderi pot- 
erat." Opponuntur hic diserti horum temporum ora- 
toribus superioribus atque temporum condicio, quae nunc 
est, illi, quae tum erat, quum omnia miscebantur. An- 
dresenius vero qui tribui nefas corrigit mentionemque 
fieri vetat de statu rerum, qui tum erat, non recte 
Messallam ratus suam aetatem appellare compositam et 
quietam et beatam, tantis enim laudibus eam demum rei 
publicae condicionem ornari debere, quam in rerum 
natura nusquam inveniamus et cogitando tantum tanquam 
beatissimam informemus — se sententiarum contextum 
prorsus delere non animadvertit. Aeque inanem laborem 
suscepit subinde legi jubens: „tamen illa perturbatione 
ac licentia plura sibi assecuturi fuisse videbuntur^' cujus 



Digitized by 



Google 



- 19 - 

ennntiati subjectum sit horum quoque temporum oratorei* 
Tam autem initio hujus capitis: ^Magna eloquentia sicut 
flamma materia alitur et motibus excitatur et urendo 
clarescit. Eadem ratio in nostra quoque civitate anti- 
quorum eloquentiam provexit" quam causa verbis plura 
sibi assequi eidebantur adjuncta.: „quum mixtis omnibus 
et moderatore uno carentibus tantum quisque orator 
saperet, quantum erranti populo persuaderi poterat" satis 
declaratur subjectum verbi videbantur antiquos esse, 
neque horum temporum oratores, qui enunciatione tantum 
interjecta memorati sunt. 

Neque pluris aestimandum, quod Andresenius in 
verbis: ^quantum quisque orator** nomen orator ex 
glossemate ortum opinatur, namque minime abundat. 

Verba sequentia: ^hinc accusationes potentium 
reorum Andresenio stomachum vehementer moverunt, 
ut substitueret ^hinc accusationes potentium virorum^ 
quae est Nastii versio ,, fca^er bic beftanbtgcn ^lnflagcn 
mdd^tiger ^crfoncn." Sane Andresenius nomine reorum 
hic jam accusatos designari credens molestam tautolo- 
giam sibi invenisse videtur, quae non ipsi auctori an- 
tiquo, sed ejus modo interpreti ascribenda est. Sole 
enim illustrius et clarius est, accusationes non ad jam 
accusatos spectare, sed ad arguendos. Scilicet actor 
primum accusandi potestatem a praetore postulabat, 
deinde ea impetrata nomen accusandi deferebat eodem- 
que a praetore in reos relato sontem accusabat, crimen 
ipsum exponens et argumentis testibusque probans, quo 
demum facto reus erat accusatus. Cfr. Cic. de Orat. II, 
43 (79): ^Reos autem appello non eos modo, qui ar- 
guuntur*' cet. Tac. Ann. II, 74 extr. „crimina et accu- 
sationem tanquam adversus receptos jam reos instrue- 
bant." Proinde nostro loco reorum i. est q. noxiorum, 
sicuti in notissima dicendi formula aliquem reum agere 
(Tac. Ann. III, 13. Liv. XXIV, 25) nondum ea quidem 

a quoquam improbata, quamvis hic agere etiam plane 
idem valeat atque accusare, quemadmodum in dictio- 
nibus aliquem furti vel injuriarum agere, 

Cap. 39. extr. pro verbis: ^itaque hercule ejusmodi 
libri exstant, ut ipsi quoque, qui egerunt non aliis magis 
orationibus censeantur^^ quippe quae intelligi nequeant, 
Andresenius proponit: jjitaque hercule ejusmodi libri 
exstant, ut ipsi quoque, qui legerunt^ non aliis magis 
orationibus accedantur^ baljer gicbt eS auc^ in ber J^at 
nodi) {)eute 9Jeben, bie ber 3lrt flub, bafe felbft biejenigen, 
tt)c(d;c fie nur (jclcfen f^abeU; burc^ feine anbern SWeben in 
I)iU)crm ®rabe tjingeriffcn ttjerben. " Verumtamen non 
temere corrigendum, sed solum recte interpretandum 
est. Nimirum ratione cum eorum, quae antea dicta 
sunt: satis constat C. Cornelium et M. Scaurum et 
T. Milonem et L. Bestiam et P. Vatinium concursu 
totius civitatis et accusatos et defensos, ut frigidissimos 
quoque oratores ipsa certantis populi studia excitare et 
incendere potuerint" tum verborum subsequentium: „non 
aliis magis orationibus censeantur" habita nemini non 
dateat nomine lihri orationes concursu totius civitatis 
habitas significatas esse. Neque est, cur censeantur 
impugnes, utpote quod hic nostro fcba^en i. e. ^oc^fd[)d^en 
respondeat, ut Tac. Agric. 45: „Una adhuc victoria 
Carus Metius censebatur." Sueton. de illustr. gramm. 10: 
^multiplici variaque doctrina censebatur." Praeterea 
quoque, quod Andresenio videtur ratione carere, ad 
orationes ipsos adjungit oratores. At ipsius emendatoris 
nostri quoque non habet, quo cum lectoribus suis appli- 
cetur. Quam futile autem totum ejusdem inventum sit, 
jam ex praepostera elucet verborum legerunt et accen- 
dantur constructione, pro qua aut legunt et accendantur 
aut legerunt et accensi sint exspectabas. 

Cap. 26. extr. leguntur: „ego autem exspectabam, 
ut incusato Asinio et Coelio et Calvo aJiud nobis agmen 

produceret, pluresque vel certe totidem nominaret, ex 
quibus alium Ciceroni, alium Caesari, singulis demum 
singulos opponeremus. Nunc detrectasse nominatim 
antiquos oratores contentus, neminem sequentium laud- 
are ausus est, nisi in publicum et in commune, veritus, 
credo, ne multos ofFenderet, si paucos excerpsisset. 
Quotus enim quisque .scholasticorum non hac sua per- 
suasione fruitur, ut se ante Ciceronem numeret, sed 
plane post Gabinianum P'* Hoc loco Andresenius dubitat, 
utrum in modum intelligenda sint verba sed plane post 
Gabinianum^ num „ut se ante Ciceronem numeret, qunm 
sit plane post Gabinianum numerandus, md^rcnb er boc^ 
wcit ^inter bem ©abinivin 5U fic^cn fommt" quae sit versio 
Nastii-primum autem ed. Bipont. enarravit: ^quum tamen 
plane post Gabinianum sit" — an „ut se plane post 
Gabinianum numeret, sed ante Ciceronem, i. e. ut Ga- 
biniano quidera inferiorem se habeat, sed Ciceroni non 
solum parem, verum etiam superiorem" — qua ratione 
interpretati sunt Schulzius, Orellius, Osannus. Ergo 
Gabinianus ex opinione scholasticorum unus omnium, 
quotquot fuerunt, oratorum Romanorum longe excellen- 
tissimus fuerit, quod credat, qui velit. lidem etiam 
oratores, quorum quisque se superbissime ante Cicero- 
nem numerabat sibique igitur ad modum poetarum Ro- 
manorum ipse optimus videbatur, sese plane post Gabi- 
nianum demisissime numeraverint, oratorem illum quidem 
omnino tam ignotum, ut ejus jam Quintilianus (X, 1, 
116 — 122) nullam fecerit mentionem, unde eundem po- 
tius rhetorem admodum mediocrem fuisse satis elucet, 
quo quum scholastici etiam multo inferiores essent, eos 
necesse est oratores infimos fuisse. Nihilominus tamen 
se Cicerone superiores ducebant, quae summa arrogaptia 
a Messalla recte ac merito notatur. Quae quum ita 
sint, post nomen Gabinianum inusitatum participium ens 
supplere debemus ut evadat sententia: „sed longe Ga- 

biniano posterior.** Pari ratione dixit Cio. Orat. 2: 
„Nam in poetis non Homero solus locus — aut Archi- 
locho aut Sophocli aut Pindaro, sed horum vel secundis 
vel etiam infra secundos i. e. vel etiam inferioribus 
quam secundis. 

Cap. 7. locum corruptum: 5,quod si non in alio 
oritur nec in codicillis datur" Andresenius sanare studet 
scribens: y^quod sine commendaHone natalium paritur, 
nec codicillis datur." Hunc locum ad nos non inte- 
grum pervenisse sane pro explorato habemus, nec tamen 
alio vitiosum putamus, sed aliquid post verbum abire 
intercidisse credimus, quia hoc solitarium omnino in- 
telligi nequit. Quid vero interciderit? Aliquid, ut tum 
anaphoricum indicat, sententia antecedente etiam superius 
ac gravius, quam ob causam in coelum post abire per- 
ditum esse suspicamur, quia hoc additamentum cum ad 
verba antegressa, tum imprimis ad insequentia, siquidem 
hic mecum etiam reposueris: „nec ei codicillis datur, 
nec cum gratia venit", aptissimum videtur. Valet autem 
abire in coelum i. q. in coelum ccehi^ tolli ferri sive 
ad deos evehi^ diis misceri^ quae sunt notissima Hora- 
tiana. 

Cap. 19. Andresenio corruptela latere videtur in 
his verbis: „cum condicione temporum et diversitate 
aurium formam quoque ac speciem orationis esse mu- 
tandam", quoniam non diversitas aurium, sed aures 
potius mutentur. Corrigere igitur conatus est: „cum 
condicione temporum ex diversitate aurium, mit ben ^tiU 
tjer^aftniffcn gema& ber 93erf4iebent)eit beS ®efd)macf8.** 
Contra Osanno judicanti, si cum condicione temporum 
forma quoque orationis mutanda sit, non solum formam 
orationis, sed etiam condicionem temporum mutandum 
esse, quod dicere ineptum foret, emendari placuit, „c 
condicione temporum et diversitate auditorum^ quod 
memorasse satis habemus, utpote hic nihil retractandum 

esse existimantes. Quia quidem verba: 5,eum condicione 
temporum et diversitate aurium" nec mutanda nec tnu- 
tata suppleri concedunt, praepositionem cutn hoc loco 
non una cum valere apertissimum est. Quid vero eadem 
significet? Nihil nisi convenienter cum seu secundum. 
Hocce enim enuntiatum a superiori cap. 18: ^mutari 
cum temporibus formas et genera dicendi" bene distin- 
guendum esse jam diversis formis verbalibus mutari et 
esse mutandam declaratur, quarum altera ad tempora 
spectat* imperfecta, altera ad res jamjam perfectas, ita 
ut Cassius Severus vidisse dicatur, convenienter cum 
condicione suorum temporum et diversitate aurium for- 
mam quoque ac spepiem orationis esse mutandam. 
Cfr. Liv. XXII, 22: „Abelux erat Sagunti nobilis 
Hispanus, fidus ante Poenis: tum (qualia* plerumque 
sunt barbarorum ingenia) cum fortuna mutaverat 
fidem. ^ 

Cap. eodem medio Aper disserens, quid intersit 
inter oratores antiquos et inter recentiores : „nec mirum, 
inquit, erant enim haec nova et incognita et ipsorum 
quoque oratorum paucissimi praecepta rhetorum aut 
philosophorum placita cognoverant. At hercule per- 
vulgatis jam omnibus, quum vix in corona quisquam 
assistat, quin elementis studiorum si non instructus, at 
certe imbutus sit" cet. Andresenio neque lectio codi- 
cum, quae est cortina^ neque conjectura corona a ple- 
risque recepta satisfacit, quod in corona non solum 
abundet, sed etiam vix particulae repugnet. Interrogans 
autem, ubinam tandem reliqui asstiterint, qui elementis 
studiorum non solum imbute sed instructi fuerint, tan- 
tum modo cavillari videtur, nam auditores elementis 
studiorum tam instructos quam imbutos promiscue assti- 
tisse notissimum est. Quod Andresenius sententiam 
^cum vix de tunicato hoc populo assistat, quin" cet. 
vel „cum vix in sordidissimis atque humillimis judiciis 

assistat, quin^ necessariam censens nescit, quemadmodum 
hanc vel illam restituat, id non dolemus quum con- 
jectura corona recipienda sit. 

Cap. 27. pro aparte Andresenius parce substituit, 
neque tamen ipse locum produxit, neque nos talem 
afferri posse arbitramur, ubi parce absolute positnm sit. 
Longe igitur probabilius cuipiam ad partes esse videatur, 
dictum id quidem, ut Ulud ad arma Liv. III, 15. Quod 
ad vocem partes attinet cfr. cap. 28 princ: ^etiamsi 
mihi partes assignatis proferendi in medium quae omnes 
sentimus." 

Cap. 20. med. haec videntur Andresenio inter se 
inepte opposita esse: ^poeticus decor non Accii aut 
Pacuvii veterno inquinatus^ sed ex Horatii et Virgilii 
et Lucani sacrario prolatus^; non enim decorem ora- 
tionis, sed orationem ipsam Accii et Pacuvii vetemo 
inquinari; optime igitur, quid sententia desideret, Nastium 
sensisse interpretantem : ,jreiUc^ ni(i)t au^ ber fc^mu^tgen 
^ptuubcrfammer beS ^cdn^ uub ^pacuDiu^, au^ bem ^eilig* 
t^um be^ '^oraj, Circjil unb IHican gefc^opft." Quam sen- 
tentiam ut probabili quadam conjectura restitueret, emen- 
datori nostro non contigit, qua quidem conjectura 
omnino non opus erat, dummodo verbum inquinatus 
exstingueretur. Cur vero solum ipsa oratio, neque 
perinde poeticus ejus decor ab oratore exigendus veterno 
inquinari queat, id Andresenius nos docere supersedit. 
Verumtamen in decorem illum verbum inquinatus egregie 
convenit, quod idem nomine veterno (i. e. vetustis sor- 
dibus) utique requiritur. Cfr. Liv. XXVII, 39: „Itaque 
ibi foedum certamen inquinandi famam alterius, cum 
suae famae damno, factum est.** Cic. Fin. V. 8: 
„ — obscurantis est omnem splendorem honestatis, ne 
4icam inquinantis.^ 

Jam ad lacunas transgrediamur, quas Andresenius 
invenisse sibi visus est. 

Ac primum quidem nobis de tribus inter se con- 
nexis locis dicendum est. Postquam Maternus laetitiam 
suam de judice sibi oblato declaravit, Secundus cap. 5 
init: },ego vero, inquit, antequam me judicem Aper 
recuset, faciam quod probi et moderati judices solent, 
ut in iis cognitionibus se excusent, in quibus mani- 
festum est, alteram apud eos partem gratia praevalere.^ 
Qua comprebensione quum Andresenius Secundum mu- 
nus arbitri prorsus respuere opinetur, in verbis sub- 
sequentibus: ^securus sit Salejus Bassus et quisquis 
alius studium poeticae et carminum gloriam fovet, quum 
causas agere non possit. Ego enim quatenus arbitrum 
litis hujus inveni, non patiar Maternum societate plurium 
defendi, sed ipsum solum apud eum arguam, quod^ cet. 
libris aliquot inveniri exhibentibus adjutus duas voces 
conjicit intercidisse , ut scriptum ab auctore sit: ^qua- 
*tenu8 arbitrum litis hujus ineeniri non putOy non patiar 
Maternum societate pluriura defendi" i. e. „quoniam, 
postquam Secundus delatum ad se judicium suscipere 
se nolle professus est, qui unus tanto muneri par erat, 
alium arbitrum hujus litis inveniri non puto, quam jam- 
diu sine uUo judice agimus.** Praeterea pro verbis: 
,,sed ipsum solum apud eum arguam^ quod ea nullo 
arbitro praesente isti argumentationi repugnare videan- 
tur, legendum esse existimat: ^sed ipsum solum apud 
86 coarguam.^ Quod inventum nobis permirum videtur. 
Postquam enim Maternus Secundum arbitrum desig- 
navit, hic se arbitrium non tam suscipere dicit, quam 
pati, ut Aper ipsum arbitrum recusaret. Aper autem 
verbis „quatenus arbitrum hujus litis inveni^^ Secundi 
excusationem se non accipere ait. Sententiis igitur ac- 
curatius perlustratis Andresenium non solum sermQQi^ 

contextum secus intellexisse, sed etiam ineptias quam 
maximas auctori dialogi ascripsisse apparet. 

Deinde Andresenius ad quatuor locos alios atten- 
dandos irritatur. 

Cap. 8. postr. legimus: „Minimum inter tot ac tanta 
locum obtinent imagines ac tituli et statuae'* ubi critico 
nostro displicent verba „inter tot ac tanta" quoniam 
nusquam alibi tot nullo adposito substantivo idem valeat 
ac tam multa quapropter inter tot ac tanta praemia 
mavult. Attamen et apud auctorem nostrum exstat 
locus, ubi tot pari modo positum est cap. 39: ^quum tot 
pariter ac tam nobiles forum coartarent" ubi quidem 
Andresenius auditores inseri vult, et apud Ciceronem 
Coel. 28. legimus : ^ An timebant, ne tot unum, valentes 
imbecillum, alacres perterritum superare non possent?" 
Cap. 37. init.: „nescio an venerint in manus vestras 
haec vetera, quae et in antiquariorum bibliothecis adhuc 
manent et cum maxime a Muciano contrahuntur ac jam 
undecim, ut opinor, actorum libris et tribus epistularum 
composita et edita sunt" Andresenins, cui haec vetera 
non satis eleganter dictum videtur haec vetera volumina 
postulat. 

Cap. 10. in sententia: „quod plerisque patrocinatur, 
tanquam minus obnoxium sit oflPensae poetarum quam 
oratorum studium" post plerisque addi vult poetis, com- 
motus fortasseNastii interpretatione ; „ t)ornct)mfic^ babu bic!^ 
nic^t einmal baranf bcrnfen fannfi, m^ fonfi bie meiflen 
J)i^ter fiir jt(a^ anfu^ren Mnnen." Vocem huiem plerisque 
ad poetas referendam esse et ex praegressa disputatione 
et ex verbis subinde succedentibus „tanquam minus ob- 
noxium sit ofFensae poetarum quam oratorum studium" 
satis superque elucet, quapropter illud additamentum 
non inculcandum est. 

Cap. 10. Aper ab auditoribus et theatris Matemum 
jivocare studens sic pergit: „Nec excusatur offensa 

necessitudine officii, aut fide advocationis aut fortuitae 
et subitae dictionis impetu: at tu meditatus videris ele- 
gisse personam notabilem et cum auctoritate dicturam. 
Sentio, quid responderi possit: hinc ingentis ex his as- 
sensus, haec in ipsis auditoriis praecipue laudari et mox 
omnium sermonibus ferri. ToUe igitur quietis et securi- 
tatis excusationem, cum tibi sumas adversarium supe- 
riorem." Cur Andresenius hoc loco Nastii, cui saepissime 
adstipulatur, animadversionem: „^m 8ateinifd)eu Ijeigt e^: 
hinc ingentes existere assensus, hinc in ipsis auditoriis 
praecipue laudari. 35ie Serbeffenmg ber alten Se^art ex 
his, a^ofur Acidalius existere liePt, ifl mit SRec^t »cu beu 
3u)eibru(feru in beu Jejt aufijenommeu wprbeu" cet. non 
approbaverit perspici non potest, nisi eidem Acidalii 
conjecturam existere non minus quam Wolfii exciri 
ignotam fuisse ex ejus verbis: 5,In libris scriptum est: 
hinc ingentis ex his assensus, in quibus verba ex his 
e glossemate nata esse videntur. Quoniam autem ver- 
bum aliquod necessarium est, exempli causa posui fieri'^ 
coUigere velis. Nec magis vero Andresenii verbo fieri 
quam Acidalii existere, aut Wolfii exciri hic locus per- 
sanatur. Etenim ex his omnino nihil nisi grammatici 
cujusdam explicatio vocis hitijc in margine adscripta fuit, 
unde in contextum operis irrepsit. At Andresenio judice 
verbum aliquod necessarium est, neque aliter alii sentiunt. 
Nos autem ex his expungentes verbuni nullum deside- 
ramus secundum Cic. Coel. 25: „Hinc illae lacrimae 
nimirum et haec causa est horum omnium scelerum et 
criminum." Pari modo scripsit Tacitus Hist. IV, 14: 
„Hinc invidia et compositi seditionis auctores perpulere, 
ut delectum abnuerent." 

Praeterea Andresenius mavult: „haec et in ipsis 
auditoriis praecipue laudari et mox omnium sermonibus 
ferri^' quippe quum hae duae sententiae artissime oon-' 
junctae et inter se oppositae sint. Sl^d qua ratione res 

artissime conjunctae simul inter se oppositae seu simul 
disjunctae esse possint? Priore potius sententia ,^haec 
in ipsis auditoriis praecipue laudari^' dictum antecedens 
,,hinc ingentis assensus" explanatur, quocirca et nuUo 
pacto intrudendum. — 

Itidem cap. 21 : „ac praecipue secundaex iis oratio; 
est enim verbis ornata et sententiis, auribus judicum 
accommodata" emendator noster legi vult: „est enim et 
verbis ornata et senfentiis. Ita quidem dici potest, 
neque tamen debet. Sed nos ad lacunam convertamus, 
de qua ante enuntiatum tolle igitur cet. detecta Andre- 
senius plurima verba frustra facit, vel haecce vel similia 
intercidisse opinans: ,,sed eo facilius ad aures principis 
permanabunt.^' Ecquis vero talia unquam recipiat? An 
ea quae probabilitatem nec internam nec externam ha- 
bent, non mera sunt commenta, quibus oleum et operam 
perdimus? Huc accedit, quod hic locus omnino non 
est mancus. Postquam enim Aper de offensae periculo, 
quod Maternus subierit, pluribus disseruit, eum verbis 
hinc ingentis assensus cet. quibus idem se excuset, quod 
Catonem tragoediae personam elegerit, modo recondito 
respondentem facit. Quo facto Aper verbis tolle igitur 
cet. ad suum redit propositum, ut Maternum ad elo- 
quentiam revocet. 

Cap. 14. Messallae eubiculum Materni ingresso 
suspicatoque se altiorem sermonem interrupisse, Secun- 
dus; „Minime, minime, inquit, atque adeo vellem ma- 
turius intervenisses. Delectasset enim te et Apri nostri 
accuratissimus sermo, quum Maternum, ut omne ingenium 
ac studium suum ad causas agendas converteret, exhor- 
tatus est; et Materni pro carminibus suis laeta, utque 
poetas defendi decebat, audentior et poetarum quam 
oratorum similior oratio." Cui respondet Messalla: „me 
vero et sermo ipse infinita voluptate affecisset atque id 
ipsum delectat" cet. Hic lacunam repertam Andresenius 

sic explet: ,,me vero et sermo iste et oratio infinita 
voluptate aflPecisset, in ber J^at, facjtc SKeffatta, mir t)atte 
foTOO^I jener Sertrag aU Jenc SRcbe nnenblic^e^ SSerjjnUi^en 
bereitet, i. e. et sermo iste accuratissimus Apri et Ma- 
terni ista laeta et poetarum quam oratorum similior 
oratio." Non assecutus diversam nominis sermonis sig- 
nificationem criticus noster Messallae sermo ipse cum 
Secupdi Apri nostri accuratissimus sermo confudit et ut 
etiam alios in hunc permirum errorem induceret, non 
modo iste pro ipse reponi, verum etiam et oratio ad 
Maternum spectans inculcari voluit. Secundum sane 
oportebat et Apri accuratissimum sermonem (sermo autem 
est secundum auct. ad Her. III, 13, 23 oratio remissa 
et finitima quotidianae locutioni) et Materni laetam 
audentiorem, poetarum quam oratorum similiorem ora- 
tionem memorare, at Messallae etiam sermonem ipsum 
(i. e. coUoquium ipsum ut cap. init.) audivisse non pot- 
erat non interesse, utpote dicendi genera Apri et Ma- 
terni prae ipso argumento levia ducentis. . Particulas 
autem et-atque pro et-et usurpari jam Draegerus nos 
docuit in libro, qui inscribitur „Ueber Spntaj unb ®til 
be^ lacitufii" coU. Suet. Claud. 21 „quae utraque et 
tophina ac lignea antea fuerant." Quint. XII, 10, 64: 
orationem nivibus hibemis et copia verborum atque im- 
petu parem." 

Eodem cap. Andresenio bilem commovent verba: 
,,itaque hercule non minus probari video in te, Secunde, 
quod Julii Asiatici vitam componendo spem hominibus 
fecisti plurium ejusmodi librorum, quam in Apro^ quod 
nondum a scholasticis controversiis recessit et otium 
suum mavult novorum rhetorum more quam veterum 
oratorum consumere." Emendator non dispiciens quae 
sit sententia verborum et quid Messalla ipse de studiis 
Apri et Secundi sentiat, post in Apro verbum improbari 
appoi^uit. Attamen Messalla non de se, sed de aequa- 

libus suis loquitur; quo enim modo e verbis „video pro- 
bari" conficias illum semet ipsum designasse. Neque 
fieri poterat, ut Aper ab hominibus qui ipsi se dederant 
declamatorio studio, vituperaretur. Ex verbis autem: 
„et otium suum mavult novorum rhetorum more quam 
veterum oratorum consumere" Aper de studiis suis Mes- 
sallam non idem atque alios aequales sentire facile con^ 
cludebat. 

Cap. 22: „nec ulla re magis oratores ejusdem aeta- 
tis praecurrit quam judicio" legi mavult Andresenius: 
^nec ulla re magis ceteros ejusdem aeiatis oratores prae- 
currit quam judicio." Exspectamus, inquit, sine dubio, 
ut Cicero cum ceteris ejusdem aetatis oratoribus com- 
paretur." Nec infitiandum nonnemini videatur, auctorem 
dialogi sic scripsisse, quandoquidem item dictum legimus 
cap. 25 : „sic apud nos Cicero quidem ceteros eorundem 
temporum disertos antecedit.*' Omnino tamen verba 
ratione non solum externa, sed etiam interna contem- 
plari debemus. Quod qui non neglexerit, ei ejusdem 
aetatis oratores nihil esse nisi oratores aequales ultro 
apparebit, quod tantum abest, ut ceteros desideret, ut 
modo tantum pleonastico admittat, ita ut id altero loco 
potius exstingui, quam huic inculcari malim. 

Cap. 35. extr. loco a multis tentato : ,,sequitur autem, 
ut materiae abhorrenti a veritate declamatio quoque ad- 
hibeatur^ Andresenius adulterina post quoque infert, 
tanquam talia additamenta sua quisque ex libidine 
infercite possit. Praeterea de hac declamatione adul- 
terina nemo, opinor, ne fando quidem quidquam jam 
audiverit. Perperam vero Schulzius lectionem vulgatam 
declamatio quoque adhibeatur ita interpretatur: ,,i. e. ut 
non contenti sint sola elaboratione thematis, quod in- 
spiciendo corrigat rhetor, sed addant declamationem, ut 
pierdatur tempus in nugis istis audiendis." Imo decla- 
matorium studium Romanorum jam pridem tam com- 

mune erat^ ut ei etiam nobiUssimi quique se dederent 
nemoque Cicerone diutius declamitaret, ut ipse ait 
Tusc. I, 4. Cfr. Brut. 90. Sueton. de illustr. rhet. 1. 
Nequaquam igitur declamatio hic i. est quod exercitatio 
in orando sed meros significat orantium clamores, quos 
adeo Hortensius adolescens fecisse traditur a Cicerone 
Brut. 95. lidem clamores etiam deinceps ingentihus 
verbis indicantur. Ceterum nomine declamationis auct. 
ad. Her. itidem usus est verboque declamandi Cicero 
Verr. IV, 66 : Insanus contra me vehementissime decla- 
mavit. — In verbis: „sic fit, ut tyrannicidarum praemia 
aut vitiatarum electiones aut pestilentiae remedia aut 
incesta matrum aut quidquid in schola quotidie agitur, 
in foro vel raro vel nunquam, ingentibus verbis per-. 
sequantur" Andresenius vult quidquid aliud substitui. 
Composito pronomine quisquis (mer immer, xvtx wwx, 
n) e r a u d)) summa eorum, quae in medium prolata sunt, 
frequenter concluditur, qua conclusione etiam alia atque 
jam allata contineri luce clarius esse videatur. Quid 
ergo aliud post quidquid additum sibi velit? Praeter- 
mittens multa alia emendatori nostro etiam corrigendum 
tradam hoc Horatianum sat. II, 1, 59 sq. : „dives, 
inops, Romae, seu fors ita jusserit, exsul , quisquis erit 
vitae, scribam, color." 

Cap. 22. extr. invenimus: ^quaedam vero procul 
arceantur, ut jam oblitterata et olentia." Quod haec 
verbi olendi significatio insolentior sit, Andresenius com- 
mendat antiquitatem oletitia. Jam dudum vero obser- 
vatum est, auctorem dialogi multa novasse, uti cap. 3 
negotium sibi importasse, cap. 4 desidiam advocationum, 
cap. 9 utilitates alunt, cap. 17 sextam hujus principatus 
stationem, cap. 21 tertio quoque sensu. Quapropter et 
boc loco olentia et cap. 25 med. : omnes tamen eandem 
sanitatem eloquentiae ferunt" ubi Andresenius pras s^ 
ferunt anteponit simplex ferunt non improbamus, prae- 

sertim cum dixerit etiam Cicero Planc. 14: Suum ipsum 
dolorem tulit paullo apertius.'' Att. XIV, 13: Laeti- 
tiam apertissime tulimus omnes." Neque, quod ad 
olentia attinet, silentio praeteream ab Horatio epod. 
X, 2 ipsum Maevium dictum esse olentem, qui erat 
secundum schol. Cruq. sectator vocum antiquarum. 
Augustum vel reconditorum verborum foetores dixisse 
refert Suetonius cap. 86. 

Cap. 25. legimus: „ne illi quidem parti sermonis 
ejus repugno, si cominus fatetur plures dicendi formas 
etiam eisdem saeculis, nedum diversis exstitisse." An- 
dresenii commentum: qua quasi cominus proelium com- 
missurus fatetur^ mentione vix dignum est, quippe quod 
non solum a codd. nimis recedat, sed etiam sententiam 
afferat prorsus alienam. Sonat cominus i. q. coram 
perfonli^. Si emendandi viam, quam criticus noster 
ingressus est, longius persequeremur, brevi novum dia- 
logum eumque quam maxime depravatum haberemus. 

Eodem cap. probat Andresenius Ritteri conjectu- 
ram:. „nam et Calvum et Asinium et ipsum Ciceronem 
credo solitos et livfore et ceteris humanae infirmitatis 
vitiis affici." Sed lectio vulgata invidere et litere ser- 
vanda neque vocabula et invidere tanquam ex glossemate 
nata ejicienda sunt. Pleonasmos saepius apud auctorem 
nostrum reperiri jam supra comprobavimus. Licet etiam 
dubitare num invidere et livere prorsus sint synonyma, 
neque livere plus valeat quam invidere, Sane livor 
etiam est invidia^ sed ea potissimum colore livido ex- 
pressa, quae a nobis dicitur ^amifc^er 5leib. Ac 
nescio, an huc etiam verba subsequentia non malignitate 
nec invidia referenda sint. 

PauUo post Andresenio in enunciatione: solum inter 
hos arbitror Brutum non malignitate nec invidia, sed 
simpliciter et ingenue judicium animi sui detexisse" 
aliquid intercidisse videtur; apparere scilicet, neminem 

recte dici malignitate aut invidia judicium animi sui 
detegere, quoniam qui alteri invideat, ejus virtutes, quas 
intimo animo admiretur, se admirari nunquam pro- 
fiteatur, quare auctorem posse haec scripsisse: ^solum 
inter hos arbitror Brutum non malignitate nec invidia 
commotum esse^ sed simpliciter et ingenue judicium 
animi sui detexisse." At auctor dialogi non „maligni- 
tate aut invidia judicium animi sui detegere^ sed non 
malignitate nec invidia cet. scripsit. Deinde commotum 
esse non habet, quo spectet nisi eodem, quo pertinet 
fwn malignitate nec invidia, Quid igitur isto supple- 
mento criticus noster profecerit? Nihil autem scriptura 
codd. integrius est, quam explices: non maligne nec 
invidiose sed cet. De cum praepositione omissa jam 
Zumpt. gramm. lat. § 472. copiosius disputavit. 

Eodem cap. in verbis: ^quod ad Ser. Galbam et 
C. Laelium attinet, et si quos alios antiquorum agitare 
non destitif* Andresenius duo menda latere suspicatur. 
Etsi unumquemque consilium totius Messallae orationis 
considerantem mox intellecturum concedit, Aprum dici 
implacabili odio antiquos agitasse, ideo tamen, quod 
Nastius vertit „ bcneu 5lper fo gvir iibel mitt>ie(t " non 
dubitat scribere „et si quos antiquorum Aper agitare 
non destitit." Hac tamen lacuna suppleta non conten- 
tus etiam vocem antiquorum mutari vult cum anti- 
quiorum^ quia antiqui tantum nominentur Cicero ejusque 
aequales atque solus Aper aliter sentiat. At non modo 
cap. 16. a Messalla Demosthenes et Hyperides antiqui 
vocantur, verum etiam ex initio hujus cap. 25. cognos- 
cimus Messallam omnes eos velle antiquos appellari, 
qui ante centum annos vixerint. Aper contra nomen 
antiqui Ciceroni ejusque aequalibus non concedit, dum. 
ceteri colloquentes jam Ciceronem antiquis temporibus 
adscribunt, Nemo igitur infitiari possit Messallam hoc 
loco Ser. Galbam et C. Laelium summo jure antiquos 

nuncupasse. Deinde comparativus antiquiorum ob sen- 
tentiam, quam infert, alienam omnino non probari potest, 
namque quum ad Galbam et Laelium referendus sit, 
aniiquiorum significat Galba et Laelio antiquiorum^ quod 
a mente scriptoris valde abhorret. 

Cap. 34. in enunciato: ^scitis enim magnam illam 
et duraturam eloquentiae famam non minus in diversis 
subselliis parari quam suis" Andresenius in post quam 
vult repeti sicut corrigi cap. 28. med. : „non in cella 
emptae nutricis sed in gremio ac sinu matris educabatur" 
has quidem mutationes communi omnium scriptorum 
usu commendari judicans. Nulla tamen regula sine ex- 
ceptione. De multis excipiendis exemplis cfr. modo 
haecce : Nep. Them. 2 : Neque minus in rebus gerendis 
promtus quam excogitandis erat. Cic. Leg. I, 8: Virtus 
eadem in homlne ac deo est, neque alio ullo ingenio 
praeterea. Neque rectius corrector noster existimat 
quatuor tantum locis post particulas vel et aut ante- 
gressam praepositionem repetitam esse, cap. 9. med. intra 
unum aut alterum diem; cap. 10. ex Hispania vel Asia; 
cap. 20. init. pro Marco Tullio aut Aulo Caecina; cap. 40. 
init. ne a Publio quidem Scipione aut Sulla aut Gnaeo 
Pompejo, nam praeterea legimus cap. 9. in herba vel 
fiore ; cap. 1 5. a Cicerone aut Asinio ; cap. 36. in aliquam 
invidiam aut crimen; cap. 37. utrumne de furto aut 
formula et interdicto. 

Cap. 29. Messalla de ratione loquens, qua parvuli 
suorum temporum educentur, sic pergit: horum fabulis 
et erroribus teneri statim ac rudes animi imbuuntur.^^ 
Andresenio displicent verba fabulis et erroribus. ^jFa- 
hulae, inquit, et errores juxta poni nullo modo possunt. 
Nam quamquam fabulae, quae hoc loco dicuntur, quin 
nuUius pretii sint et ita comparatae, ut infantium animos 
corrumpant,^ nemo dubitat, tamen quod vituperationis 
cum hoc vocabulo conjunctum est, id nos ex totius 

sententiae natura interpretando asciscimus, quum in ^ipsa 
voce per se spectata nihil insit reprehensionis. Nec 
vox, quam dicunt mediam, i. e. in qua ipsa nihil inest 
aut laudis aut vituperationis , cum altera, in cujus no- 
tione inhaeret vituperatio eo loco conjungi potest, ubi 
utramque vocem ejusdem generis esse oportet. Quare 
erroribus mutandum est in moribus,'' Fabula tamen non 
semper est vox media, ut par sit sermoni, quae est An- 
dresenii interpretatio sed multi exstant loci, ubi in vo- 
cabulo fabulae aliquid inest vituperationis, ut idem valeat, 
quod narratio rei fictae. Cfr. Cic. Div. II, 55: num 
igitur me cogis etiam fabulis credere? Terent. Andr. 
V, 4, 22: fabulam inceptat. Ovid. Met. X, 561: Non 
fabula rumor ille fuit. Horat. Carm. I, 4, 16: Jam te 
premet nox fabulaeque. Pers. V, 152: cinis et manes et 
fabula fies. Martial XII, 25, 5: Dulcis in Elysio nar- 
raris fabula campo. Videtur autem verbis fabulis et 
erroribus omnino hendiadys contineri, quod dicendi ge- 
nus praecipue a Tacito frequentatum esse jam aniinad- 
vertit Zumptius gramm. lat. § 741. extr. Certe hac 
figura non admissa vox erroribus parum est dihicida. 

Paullo post ofiendit Andresenius in verbis: „quotum- 
quemque invenies, qui domi quidquam aliud loquatur?" 
Sermonem enim esse ait de juvenum et adolescentium 
non de omnium cujusvis aetatis hominum, moribns. 
Itaque Nastii interpretatione : „n)ic l>icl flnfcct mau tt)pt)t 
jungc gcutc, t)ic ju ^a\x]t Don m^ mimm fprcd^cu" in- 
du^ctus post quotumquemque Yult juvenum inseri. Hanc 
ipsam vero ob causam, facile quispiam contradixerit, 
quod hic modo de adolescentulis disseritur, non esse 
videtur , cur juvenum inferciamus , quod nomen per se 
jam alienum etiam, si omnino esset inserendum, jam in 
sententia antecedente post vocabulum obsessus locum 
capere debuisset. Nos tamen nec in quaestione prima, 
nec in secunda ullum genitivum desideramus, quoniam 

in tertia genitivum adolescentulorum perspicue additum 
invenimus, antea eum quidem ex ipsis dictis satis pa- 
tentem ideoque non pernecessarium. 

Cap. 30. in sententia: „ita enim, optimi viri, ita ex 
multa eruditione et plurimis artibus et omnium rerum 
scientia exundat et exuberat ista admirabilis eloquentia. 
neque oratoris vis ac facultas, sicut ceterarum rerum, 
angustis et brevibus terminis cluditur, sed is est orator, 
qui" cet. vehementissime reprobat Andresenius verba 
neque oratoris vis ac facultas sicut ceterarum rerum 
negans quidem recte et rationi convenienter oratoris vim 
ac facultatem cum ceterarum rerum vi ac facultate, sive 
quod eodem redeat, oratorem cum ceteris rebus com- 
parari, quasi orator in rerum, non in hominum numero 
habendus sit; deinde incertissimam adeoque perversam 
notionem eflSci verbis ceterarum rerum vis ac facultas, 
tanquam iis omnibus, quae exstent praeter eloquentiam, 
vis ac facultas aliqua recte tribuatur. Immo vim ac fa- 
cultatem eorum tantum esse, quae ab hominibus exer- 
ceantur, scil. artium. Quocirca proponit: neque oratoris 
f>is ac facultas^ sicut ceterarum artium certarum rerum 
angustis et brevibus terminis clauditur vel, fortasse quod 
vidit, eundem in his verbis quem in scriptura codd. 
scrupulum residere neque oratoris vis ac facultas, sicut 
ceterae artes, certarum rerum brevibus et angustis ter^ 
minis clauditur. Non recte solis artibus vim ac facul- 
tatem vindicare omnibusque rebus ceteris abjudicare 
studuit, immemor omnium medicamentorum ac permul- 
tarum rerum aliarum. Nequaquam vero oratoris vim ac 
facultatem cum rerum viribus ac facultatibus contendere 
licet, praesertim voce ceterarum apposita, qua orator in 
numerum rerum redigitur, Praeterea quaenam tandem 
sint istae ceterae res cum oratore perverse collatae, id 
nemo expiscari queat. Unde verba sicut ceterarum rerum 
non ipsius scriptoris sed stolidi cujusdam librarii esse 

Dianifesto elucet. Quid autem scriptor exaraverit? Hoc 
quidem pro certo affimare non ausim, sed haud impro- 
babile mihi videtur, ab eo potius dictum fuisse sicut 
ceterae res (scil. oratoris seu oratoriae^ siquidem sola 
vi ac facultate orator non jam perficiebatur. Cfr. cap. 33: 
quamquam ipsis artibus inest exercitatio, nec quis- 
quam percipere tot reconditas aut tam varias res potest, 
nisi" cet. 

Cap. 31. Messalla de institutione veterum oratorum 
locutus ita pergit: „In his artibus exercitationibusque 
versatus orator, sive apud infestos sive apud cupidos, 
sive apud invidentes, sive apud timentes dicendum ha- 
buerit, tenebit venas animorum: et prout cujusqu^ na- 
tura postulabit, adhibebit manum et temperabit orationem, 
parato omni instrumento et ad omnem usum reposito.'' 
Ex dictis praecedentibus Andresenius apparere arbitra- 
tur, Messallam non de uno judice disserere, apud quem 
oratori dicendum sit, sed de compluribus auditoribus, 
quos is tantummodo prospero successu permovere posse 
dicatur, qui naturam humanam perspexerit, ita ut totius 
loci sententiae haec repugnent ,,et prout cujusque na- 
tura postulabit." Unde ea sumserit, perspici non pot- 
est, quum pauUo ante dictum sit: „Ex his fontibus etiam 
illa profluunt, ut facilius iram judicis vel instiget vel 
leniat, qui scit." cet. Comparari possunt, quae cap. 39. 
legimus : „quia saepe interrogat judex , quando incipias, 
et ex interrogatione ejus incipiendum est." Multo minus 
autem comprehendas , quae Andresenius subinde dis- 
putat: „Non sohim propria cujusque indoles hoc loco 
commemorari non debebat, sed ne universa quidem 
humana natura. Unde enim cognoscit orator, si quam 
causam agit, quo sibi vertendi sint animi, ubi et quo- 
modo sit adhibenda manus, quibus modis temperanda 
oratio? Ex naturae humanae cognitione nihil discit, 
nisi quomodo affectus aliquis aut augeatur aut minuatur 

aut alius in alium mutetur; sed utrum affectus augendus 
sit an minucndus an mutandus an invcrtendus, id discit 
demum ex cujusque causae natura et ponditione. Quae si 
vera est hujus loci sententia, scribendumest: etprout cujus^ 
que causae natura postulabit/* Per totum tamen hoc caput 
decognitione humanae naturae aflFectibusque movendisagi- 
tur, ac ne nomen quidem causae nisi sub finem capitis com- 
memoratum invenitur. Nec dissimilis hujus sententiae 
loci sunt apud Ciceronem de orat. I, 52: „teneat oportet 
venas cujusque generis, aetatis, ordinis et eorum, apud 
quos aJiquid aget aut erit acturus, mentes sensusque 
degustet." Ibid. I, 5: „et omnes animorum motus, quos 
hominum generi rerum natura tribuit, penitus pernos- 
cendi; quod omnis vis ratioque dicendi in eorum, qui 
audiunt, mentibus aut sedandis aut excitandis expro- 
menda est." Ibid. I, 8: „neque vero mihi quidquam 
praestabilius videtur quam posse dicendo tenere homi- 
num coetus, mentes allicere, voluntates impellere, quo 
velit, unde autem velit deducere." — „Quid est . . . . tam 
potens, tamque magnificum, quam populi motus, judicum 
religiones, senatus gravitatem, unius oratione converti." 
Ibid. I, 12: „quis enim nescit, maximam vim existere 
oratoris in hominum mentibus vel ad iram aut ad odium 
aut ad dolorem incitandis, vel ab hisce iisdem permo- 
tionibus ad lenitatem misericc^rdiamque revocandis ? Quae 
nisi qui naturas hominum vimque omnem humanitatis 
causasque eas, quibus mentes aut incitantur aut reflec- 
tuntur, penitus perspexerit, dicendo, quod volet, perficere 
non poterit." 

Cap. 32. Messalla primam recessus ab eloquentia 
antiquorum oratorum causam exponens: „Si testes, in- 
quit, desiderantur, quos potiores nominabo quam apud 
Graecos Demosthenem, quem studiosissimum Platonis 
auditorem fuisse memoriae proditum est? Et Cicero, 
his, ut opinor, verbis refert, quidquid in eloquentia ef- 

fecerit, id se non rhetorum officinis, sed academiae 

spatiis conseQutum." Quod huic enuntiato concinnitas 

sententiae et structurae desit, Andresenio minime dubi- 

tandmn videtur, quin auctor dialogi sic scripserit: ,,si 

testes desiderantur, quos potiores nominabo quam apud 

Graecos Demosthenem, quem — proditum est, et apud 

nos Ciceronem, qui his ut opinor verbis" cet. Satis nos 

habemus hujus generis correctiones commemorasse, re- 

futatione non opusesse censentes. Aliud est codicum scrip- 

turam emendare, aliud scriptum tironis corrigere, qua de 

re nobis jam Gesnerus praef. ad Horat. haecce bene prae- 

cepit: „Si quid autem sit etiam, quod a vitiosa repug- 

nantia liberare non possim, non ideo urere et secare licet, 

non grassari in libros, ut in discipulorum pensa solet 

emendatrix manus praeceptoris : sed nisi ita mollis, ita 

liquida, ita clara, ita unica sit emendatio, plane uti du- 

bitare homini rerum perito non liceat, modestiae nostrae 

et bonorum librorum integritati potius ita consulamus, 

ut in margine, quid nobis videatur, indicemus. Dici 

non potest, quam facile sit hic falli, labi, corrumpere 

quod emendare velis." 

Similis generis sunt duo alia Andresenii com- 
menta. 

Cap. 37. med. legimus: ,,non opinor Demosthenem 
orationes illustrant, quas adversus tutores suos composuit, 
nec Ciceronem magnum oratorem P. Quinctius defensus 
aut Licinius Archias faciunt. Catilina et Milo et Verres 
et AntQnius hanc illi famam circumdederunt." Quibus 
in verbis emendator noster post composuit excidisse 
opinatur sed quas adversus Aeschinem et Philippum. 

Cap. 17. sub finem idem corrigi vult: „qui se a 
Gaio non modo et Tiberio sed a divo quoque Augusto 
semel atque iterum accepisse congiarium narrabant." 
Quum ipse hoc supplementum dubium esse dicat, auc- 
toris modo temeritatem notatam volumus. 

Cap. 36. ubi de gloria praemiisque eloquentiae di- 
citur, haec invenimus: „nec mirum, quucg etiam inviti 
ad populum producerentur, quum parum esset in senatii 
breviter censere, nisi quis ingenio et eloquentia senten- 
tiam suam tueretur." Quem locum secus intelligens 
Andresenius audacius ut solet ita vult resarciri: quum 
parum esset in senatu breviter censere, nec quisquam 
auctoritate floreret, nisi qui ingenio et eloquentia sen- 
tentiam suam tueretur." At neque hoc neque Ritschelii 
supplemento nec probaretur indigemus. Verba enim 
„nisi quis ingenio et eloquentia sententiam suam tueretur" 
sat dilucide significant: qui erat homo ingeniosus et 
eloquens, ei in senatu breviter censere licebat, dum alios 
copiose sententiam dicere oportebat. Id nimirum elo- 
quentiae praemium erat, quod clarus orator in senatu 
paucis sententiam ferre poterat nec pluribus defendere 
cogebatur. Quocirca etiam verbum tueretur non est 
i. q. defenderet^ ut Andresenius videtur explicuisse, sed 
potius tutaretur^ quod nostro becfen sive aufrec^t erl)altcn 
respondet. Cfr. Nep. Epam. 3. Amicorum in se tuendo 
caruit facultatibus. Attic. 21. quantam curam diligen- 
tiamque in valetudine mea tuenda hoc tempore adbi- 
buerim. Phoc. 1. in summa paupertate tantam paternara 
gloriam tueri. Cic. Tuscul. III, 5. Stultitiam enim 
censuerunt constantia, id est sanitate, vacantem, posse 
tamen tueri mediocritatem officiorum et vitae communem 
cultum atque usitatum. Cic. Brut. 20. atque etiam 
L. Paulus, Africani pater, personam principis civis facile 
dicendo tuebatur. 

Cap. 34. Andresenio videtur probabiliter sic scribi 
posse: „nec adversarii et aemuli ferro, non rudibus 
dimicantes; nec auditorium semper plenum, semper 
novum, mixlum ex invidis et faventibus ut nec bene 
nec minus bene dicta dissimularentur. Quum autem 
podices cuncti sed exhibeant atque quae sequuntur con- 

traria sint sententiae antecedenti, qiiae exorditur a ver- 
bis „ita neo praeceptor deerat" nec pro sed substituere 
nou licet. Item mixtum non est admittendum, cur tan- 
dem auditorium ex invidis et faventibus improbetur? 
Au quod adjectivajofewMiw et wocMiw intercedunt? Minime 
vero. Non dissimiliter scripsit Cic. Verr. IV, 59. 
Verres mensas Delphicas e marmore, crateras ex aere 
pulcherrimas abstulit. Denique corrector n6ster nec 
minus bene tantummodo novandi cupidus protulit, neque 
est, cur Agricolae conjecturam „nec male" ab omnibus 
fere editoribus receptam explodamus, siquidem omnino 
conjectura indigemus, quod dubito. Quidni enim sim- 
plex nec interpretemur vUic^ uicf)t, ut alteram negationem 
sua quisque sponte suppleat? Idem nec sonat cap. 27. 
nam nec vos offendi decebit. 

Cap. 37. nam quo quis saepius steterit tanquam 
in acie et Michaelis et Andresenius scribunt, quod 
nolim approbare, quia quis ad homines universos spectat, 
quum solum de oratore agatur. Itaque verba steterit 
et intulerit et exceperit ad eloquentiam referens abstrac- 
tum existimo pro concreto usurpatum esse, velut dixit 
Cicero Tuscul. V, 18. ut stultitia, etsi adepta est, quod 
concupivit, nunquam se tamen satis consecutam putat: 
sic sapientia semper eo contenta est, quod adest neque 
eam unquam sui poenitet. 

Cap. 5. in verbis: „nam si ad utilitatem vitae omnia 
consilia factaque nostra dirigenda sunt, quid est utilius, 
quam eam exercere artem, qua semper armatus prae- 
sidium amicis, opem alienis, sakitem periclitantibus, in- 
vidis vero et inimicis metum et terrorem ultro ferat^ 
ipse securus et quadam velut perpetua potentia ac po- 
testate munitus? Andresenius qua quis semper armatus 
sine causa proponit. Neque Lipsii emendationem feras 
expetendam esse jam Dronkius docuit, adhibens Cic. de 
orat. I, 8: „neque vero mihi quidquam, inquit, praesta- 

bilius videtur quam posse dicendo tenere hominum 
coetus, mentes allicere, voluntates impellere, quo eelit^ 
unde autem velit deducere." Ac ne hoc quidem exemplo 
aut similibus ad lectionem vulgatam defendendam opus 
est, nam hic subjectum in participio armatus inest, ita 
ut semper armatns valeat etu ftct^ 93 cuniffnetev. Si 
ullro ferat statim post armatus legeremus, vix quis- 
quam, pnto, nodum in scirpo quaesivisset, praesertim 
quum etiam Graeci eadem dicendi ratione passim usi 
sint, uti Aescbyl. Agam. 69 sqq. oi;»V' vnoxXsivoi^ ov& 
VTiokei/^ojv , ovTB ()axovwv anvQWV uqvov ogyai; axBveig 
naQaS-tk^st, Soph. Aj. J54. sq. rwv ydg iieyd?.ct)v tfJVXMV 
ieig ovx dv dpcdgToi, Hesiod. Opp. 12. Ttjv (.dv kTiai" 
vtjasie voTJcfag. 

De lacunis amplioribus Andresenius affert senten- 
tiam Heumanni, duas statuens cap. 36. ineunte atque 
cap. 40. ante verba: „non de otiosa." Idem etiam de 
personis colloquentibus sentit, quod Heumannus, qui 
sermonem a cap. 36. usque ad cap. 40. Messallae attri- 
buit, ubi Materni oratio sequatur, nam quod Andrese- 
nius ait: „Ac reapse hic locus is est, qui de lacuna 
cogitare etiam invitos nos jubeat: id quod vel eo con- 
firmatur, quod Heumannus, nihil ille quidem de mutata 
persona conjiciens, multa hoc ipso loco intercidisse suspi- 
catus est" id utique aliud agens perscripsit, quoniam 
Heumanni verba ad cap. 40. addita haec sunt: „Vehe- 
menter miror, neminem observasse, hic ingentem esse 
hiatum, quum tamen praecedentia verba sint Messallae 
causam eloquentiae agentis, posteriora Materni, qui 
contra oratores eorumque artem v^rba facit, id quod se 
facturum supra cap. XI. promiserat. Unde cap. XLII, 
noster inquit: ^Finierat Matemus." Manifestum itaque 
est, permulta hic excidisse ac Messallae orationem fine, 
Materni exordio carere." Nec tamen credibile videtur, 
Messallam, utpote vetera tantum et antiqua mirantem? 

his verbis cap. 30. factis: ^neque oratoris vis et facultas 
sicut ceterarum rerum angustis et brevibus terminis 
cluditur, sed is est orator, qui de omni quaestione 
pulchre et ornate et ad persuadendum apte dicere pro 
dignitate rerum, ad utilitatem temporum, cum voluptate 
audientium possit" ^c locutum esse cap. 36. : ,,cum mixtis 
omnibus et moderatore uno carentibus tantum quisque 
orator saperet, quantum erranti populo persuaderi pot- 
erat" et cap. 37: „quae mala sicut non accidere melius 
est isque optimus civitatis status habendus est, in quo 
nihil tale patimur, ita quum acciderent, ingentem elo- 
quentiae materiam submioistrabant." Potius est acce- 
dendum ad U. Beckeri opinionem, verba a cap. 36. 
usque ad cap. 40. Secundi esse, quod probetur cap. 16, 
ubi Maternus se et Secundum eas partes exsecuturas 
esse promiserit, quas intellexerint Messallam non tam 
omisisse quam ipsis \reliqui8se, ita ut Messalla internas, 
Secundus externas corruptae eloquentiae causas expo- 
suerit. 

Cap. 36. ante verba: „hi et clientelis etiam exte- 
rarum nationum redundabant, hos" cet. Andresenio 
quaedam excidisse videntur, quum non manifestum sit, 
qui tandem illi sint, qui pronominibus demonstrativis 
designentur. At qui paululum modo attente verba prae- 
gressa perlegit, illa pronomina ad oratores referenda 
esse, non potest noh cognoscere. An alio spectent 
verba: „quia quanto quisque plus dicendo poterat, tanto 
facilius honores assequebatur? 



Restat, ut videamus, quid de glossematis et inter- 
polationibus, quas Andresenius sibi detexisse visus est, 
nobis judicandum sit. 

Cap. 10. legimus: „nobis satis privatas et nostri 

saeculi controversias tiieri, in quibus expressis, si quando 
necesse sit pro periclitante amico potentiorum aures 
offendere, et probata sit fides et libertas excusata." 
Hoc loco Audresenius tutissimum censet Halmium sequi, 
qui vocabulum expressis ut aut depravatum aut ab inter- 
polatore adjectum uncis inclusit. Schulzius contra et 
Heumannus idem tanquam ab inepto glossatore pro- 
fectum deleverunt. Sane expressis nuUa ratione apte 
explicari potest sed quum a librariis creberrime voca- 
bula tum ad antecedentia , tum ad insequentia inscite 
adaptata esse notissimum sit, auctorem arbitror non 
expressis sed expresse exarasse. 

Cap. 21. hoc exstat Apri de Caelianis orationibus 
judicium: „quid? ex Caelianis orationibus nempe eae 
placent, sive universae sive partes earum, in quibus 
nitorem et altitudinem horum temporum agnoscimus, 
sordes autem illae verborum et hians compositio et in- 
conditi sensus redolent antiquitatem." Andresenio dis- 
plicet vox illae^ quod ubicunque pronomen ille cum 
substantivo junctum id significet, quod constet, nun- 
quam hoc substantivum aut adjectivo aliquo aut enun- 
tiato relativo aut utroque careat. Apud ipsum aucto- 
rem nostrum reperimus cap. 19: „transtulisse se ad illud 
dicendi genus." 

Cap. 10. Aper haec ait: „Ut si in Graecia natus 
esses, ubi ludicras quoque artes exercere honestum est, 
ac tibi Nicostrati robur ac vires dii dedissent, non pa- 
terer immanes illos et ad pugnam natos lacertos levi- 
tate jaculi et jactu disci vanescere, sic" cet. Andrese- 
nius licere censet pugnam in pugilatum mutare, quae 
vox rem ipsam, de qua agatur, accuratius declaret. 
Attamen apud Quintilian. H. 8. de Nicostrato ipso 
legimus: „ — efficiet illujn, qualis hic fuit, luctando pug- 
nandoque^ quorum utroque certamine iisdem diebus coro- 
nabatur, invictum." — Praeterea criticus noster vocem 

jactu exstinguit, quia absurda sit oppositio verborum 
jactu disci et levitate jaculi, Nos potius compositionem 
lemtate jaculi aut disci absurdam ducimus, namque 
discum haud levem fuisse et aliunde cognitum habemus 
et ex Martial. 14, 16.4: „Splendida quum volitent Spar- 
tani pondera disci, este procul pueri: sit semel ille 
nocens." Propert. IV, 3, 10: ^Missile nunc disci pon- 
dus in orbe rotat." Neque verba levitate jaculi etjactu 
disci sibi sunt opposita, sed duo rerum pariter inutilium 
exempla allata sunt, quod confirmatur Cic. de orat. I, 5 : 
.,Nam et saeculis multis antea gymnasia inventa sunt, 
quam in his philosophi garrire coeperunt et hoc ipso 
tempore, quum omnia gymnasia philosophi teneant, 
tamen eorum auditores discum audire quam phi- 
losophum malunt : qui simul increpuit, in media oratione 
de maximis rebus et gravissimis disputantem philosophum 
omnes unctionis causa relinquunt: ita levissimam delec- 
tationem gravissimae, ut ipsi ferunt, utilitati anteponunt." 

Cap. 6. Aper: ,,ad voluptatem, inquit, oratoria elo- 
quentiaetranseo, cujus jucunditas nonuno aliquomomento, 
sed omnibus prope diebus ac prope omnibus horis contin- 
git." Andresenius in adverbio prope bis posito offendit, 
quod logicam rationem negligat, qui aliquid et plerisque 
diebus et prope omnibus horis evenire dicat. Itaque prius 
prope delet. Haud scio autem, an nullam odoratus esset 
interpolationem, nisi Nastius ita vertisset: „3cb flcl;e jc^t 
auf l)a^ aSer^nuiien t)ev flerid^tlicl^cn ©erebtfamfeit nbtv, ia^ 
inan nici;t ctm blo^ einicje 'Jtugcnblicfe, fonfeern an jebem 
S^age uut) fafi ju jeber ®tunt)e geuicgen fann." Auctor 
a diebus ad horas transiens rhetorica usus est grada- 
tione. Contendere vero, vohiptatem ex eloquentia om- 
nibus diebus percipi, ei non potuit in mentem venire. 

Cap. 23. in sententia: „qui rhetorum nostrorum 
commentarios fastidiunt, oderunt, Calvi mirantur" am- 
bigi posse videtur, utrum verbum oderunt tanquam glos- 



Digitized by 



Google 



— 46 - 

sema exstinguendum, ut Heumannus putavit, eui Andre- 
senius adstipulatus est, an ut ab auctore scriptum ser- 
vandum sit. Sunt vero fastidiunt et oderunt mininne 
synonyma, sed alterum altero mnlto plus valet, ut hic 
similem habeas gradationem atque apud Horatium 
Sat. I, 4, 33. Omnes hi metuunt versiis, odere poetas. 

Neque cap. 28. ;,„sic Corneliam Gracchorum, sic 
Aureliam Caesaris, sic Atiam Augusti matrem praefuisse 
educationibus ac produxisse principes liberos accepimus" 
nomen matrem nobis expungere licet ut Sauppio prae- 
eunte Andresenius praecipit. Hoc enim expuncto dictio 
evaderet perquam mira. An quisquam probet Cornelia 
Gracchorum^ Aurelia Caesaris, Atia Augusti praefuerunt 
educationibus? Quid nos Corneliam, Aureliam, Atiam 
matres habere cogat? Nec omisit igitur matris nomen 
Cicero Brut. 27.: Fuit Gracchus diligentia Comeliae 
matris a puero doctus et graecis litteris eruditus. Vi- 
cissim vero vox educationibus additamentum liberorum 
non desiderat, quia hoc nomen in altera enuntiati parte 
(ac produxisse principes liberos) inest atque jam ob vo- 
cabuhim matrem de educationibus aUorum ac liberorum 
cogitari nequit. 

De loco cap. 10.: „neque meum hunc sermonem 
sic accipi volo, tanquam eos, quibus natura sua oratorium 
ingenium denegavit, deterreara a carminibus" Andre- 
senius voces inanes fundens: „In his, inquit, «wa prono- 
men communi cogitandi ac dicendi rationi repugnat. 
Neque enim sua quemque natura aut indoles facultate 
aliqua aut ingenio omat, sed alma illa, quam omnium 
animalium matrem appellare solemus, natura, quae sin- 
gulis bona sua distribuit et suam cuique dat indolem 
atque ingenium.* Verumtamen natura hic non id signi- 
ficat, quod Andresenius existimat, sed idem est, quod 
ortus ® e b u r t , sicut reperimus apud Terent. Ad* V, 7, 3 : 
„Hem pater mi, tu hic eras? Tuus hercle vero et animo 

et natura pater," apud Livium XLII, 52 : Ipse constitit 
in tribunali, circa se habens filios duos: quorum major 
Philippus, natura frater, adoptione filius, minor, quem 
Alexandrum vocabant, naturalis erat.'' 

Cap. 18. med. in codicibus haec exstant: „hoc 
interim probasse contentus sum, non esse unum eloquen- 
tiae vultum, sed in illis quoque, quos vocatis autiquos, 
plures species deprehendi, nec statim deterius esse, quod 
diversum est; vitio autem malignitatis humanae vetera 
semper in laude praesentia in fastidio esse. Num dubi- 
tamus inventos, qui pro Catone Appium Caecum mag%9 
mirarentur ? „Quum verba pro et magis non simul ferri 
posse videantur, Andresenius vocem magis deleri vult. 
Leniorem autem medelam habeas, si cum Groslotio prae 
scribas vocabulum magis servans. Similiter scripsit 
Caes. B. G. 11, 30: Gallis prae magnitudine corporum 
suorum brevitas nostra contemptui erat. Cic. Verr. II, 13: 
ut ipse consul in hac causa prae me minus etiam quam 
privatus esse videatur. Neque tamen silentio dissimu- 
laverim, voce prae reposita magis proprie abundare, 
namque »prae Catone Appium Caecum mirari" jam sigi- 
ficat „Catone Appium Caecum magis mirari.'' Sed pleo- 
nasmos hujus generis etiam apud optimos auctores non 
ita raro invenimus. Cfr. Zumpt. gramm. lat. § 747. 

Cap. 20. in enunciato: ^praecurrit hoc tempore 
judex dicentem et nisi ant cursu argumentorum aut colore 
sententiarum aut nitore et cultu descriptionum invitatus 
et corruptus est, aversatur dicentem" verbum dicentem 
apte repetitum puto; quod si deesset, non statim per- 
spiceres, quo pertineret aversatur. 

Cap. 26. med. de Cassio Severo hoc facit Messalla 
judicium: „equidem non negaverim Cassium Severum, 
quem solum Aper noster nominare ausus est, si iis com- 
paretur, qui postea fuerunt, posse oratorem vocari, quam- 
quam in magna parte hbrorum suorum plus ms habeat 

quam sanguinis. Locum, ut videtur, corruptum pej*multi 
sanare studuerunt. Andresenius bilis restituendum censet, 
quod quidem non solum Wopkensius sed etiam Drueckius 
ante eum protulit. Hanc tamen conjecturam parum 
verisimilem judicantes nos potius viri ab auctore scrip- 
tum fuisse cum Luenemanno suspicamur. Certe id, 
quod per se jam longe probabilius est, in Cassium Se- 
verum egregie quadrat, qui secundum Quintilianum 
(X, 1, 117) mira erat acerbitate et plus stomacho quam 
consilio dabat. Evomebat igitur virius acerbitatis suae, 
quemadmodum locutus est Cicero Lael. 23. 

In verbis deinde succedentibus : „ceterum, ut dixi, 
sequentibus comparatus et varietate eruditionis et lepore 
urbanitatis et ipsarum virium robore multum ceteros 
superat" quae Nastius ita interpretatus est: libriv^cmS 
iibertrifft er, irie gcfav^t, in aSerglcid^ung niit fcinen %\(b^ 
folcjcrn an mannigfaltiger 2Biffenfc^aft, an ecbtem SBeltton nnb 
felbft an inncrer (Stcirfe biefelben nn^^emein" haec Andresenio 
sanae rationi adversari videntur sequentibus comparatus- 
ceteros superat et quum ceteros non vexandum sit propter 
sequens enuntiatum relativum voces sequentibus com- 
paratus ab interpolatore insertas existimat. Sin autem 
ipse concedit, scribendi rationi auctoris nostri scripturam 
vulgatam non repugnare, si^cuncti codices eam exhibent, 
unde eandem interpolatam esse noverit? 

Similem verborum compositionem ac cap. 36.: etsi 
horum quoque temporum oratores, tamen illa" etiam 
eap. 38. init.: „Tran8eo ad formam et consuetudinem 
veterum judiciorum, quae etsi nunc aptior exstiterit, 
eloquentiam tameu illud forum magis exercebat" habe- 
mus. Andresenius vero explicans : „forma et consuetudo 
veterum judiciorum cum nunc aptior veritati esse dici- 
tur, hanc sententiam contra se ipsam pugnare nemo 
non negabit^^ vocem veterum delendam esse arbitratur. 
At in dialogo non tam ratio grammatica quam verborum 

seBtentia spectanda est. Quum non modo per totum 
hoc caput, verum etiam per subsequentia de oratoribus 
antiquis disseratur, quumque enuntiatio interposita nul- 
lius sit momenti, vox veterum integra judicanda est. 

Cap. 19. in verbis: „Jam vero longa principiorum 
praeparatio — et quidquid aliud aridissinais Herma- 
gorae et Apollodori libris praecipitur, in honore erat: 
quod si quis odoratus philosophiam videretur atque ex 
ea locum aliquem orationi suae insereret, in coelum lau- 
dibus ferebatur" Andresenius sibi videtur graviorem 
interpolationem invenisse. „In his, ait, quamquam per- 
versi aut inepti nihil inest, tamen minus eleganter atque 
adeo moleste dicta sunt haec: atque ex ea locum ali- 
quem orationi suae insereret, quibus arido ac frigido di- 
cendi genere repetitur, quod eis, quae antecedunt ^si 
quis odoratus philosophiam videretur" elegantissime 
dictum est." Multum autem interest, utrum ex tota 
oratione intelligas oratorem philosophiae operam dedisse, 
an orator ipse ex philosophorum scriptis locum aliquem 
proferat, quamobrem nihil tollendum est. 

Cap. 38. init. recte dicta legimus: „in quo nemo 
intra paucissimas horas perorare cogebatur et liberae 
comperendinationes erant et modum dicendi sibi quisque 
sumebat et numerus neque dierum neque patronorum, 
finiebatur..'' Andresenius tamen verba et modum dicendi 
sibi quisque sumebat interpolatori tribui vult, sed notare 
sufficit eum ipsum rem in medio reliquisse. 

Cap. 39. med.: „ipsam quin immo curam et dili- 
gentis stili anxietatem contrariam experimur, quia saepe 
interrogat judex, quando incipias et ex interrogatione 
qjus incipiendum est ; frequenter probationibus et testibus 
silentium patronus indicit" Andresenio verba ex inter- 
rogatione incipiendum est propterea non arrident, quod 
sententiarum seriem turbent. Nonnihil vero interest, 
judexne interrogatione orationem interrumpat et postea 

oratori liceat inchoatam suam orationem continuare, an 
ex judicis interrogatione initium dicendi sumendum sit, 
ita ut ipsa interrogatio dicendi det argumentum. Ex quo 
verba vexata non supervacanea esse liquet. 

Cap. 41. Maternus haec loquitur: „Credite, optimi 
et in quantum opus est disertissimi viri, si aut vos 
prioribus saeculis aut illi, quos miramur, hi nati essent 
ac deus aliquis vitas ac vestra tempora repente mutas- 
sety nec vobis summa illa laus et gloria in eloquentia 
neque illis modus et temperamentum defuisset." Andre- 
senius verbis ac deus aliquis vitas ac vestra tempora 
repente mutasset idem significari i^atus, quod anteceden- 
tibus 5,si-essent" illa interpolata esse opinatur. Nec 
tamen unum idemque duabus his sententiis exprimitur, 
siquidem priore aetas oratorum temporis praesentis et 
praeteriti permutata ponitur, posteriore autem oratorum 
praesentium vitae conditionesque subito conversae su- 
muntur. 

Quod Andresenius de cap. 31. disputat, nos non 
satis dispicimus. Ait enim: ideoque (i. e. ut sapientis 
nomine quam maxime digni evaderent) et juris civilis 
scientiam veteres oratores comprehendebant et gramma- 
tica, musica, geometria imbuebantur. Honesta profecto 
et idonea causa, cur etiam eis artibus pectora implerent, 
quae ad munus oratorium ipsum non videbantur per- 
tinere. Nihilo minus harum artium colendarum pro- 
tinus alia causa affertur haec: incidunt enim cay^sae plu- 
rimae ac paene omnes^ in quibus juris notitia desidera- 
tur^ pleraeque autem^ in quibus haec scientia requiri- 
tur/^ Qui explicari possit ideo „ut sapientis nomine 
quam maxime digni evaderent" non patet, praesertim 
quum pauUo ante neque enim sapientem informamus le- 
gamus ; ideo ergo eo spectat, quod orator quasdam artes 
haurire, omnes libare leviter debet. Sententia autem 
„incidunt-requitur" causa affertur, cur juris civilis scien- 

tiam veteres oratores comprehenderint et grammatica, 
musica, geometria imbuti sint. 

Cap. 24. extr. in codd. scriptum est: „igitur ex- 
prome nobis non laudationem antiquorum (satis enim 
illos fama sua laudat) sed causas, cur in tantum ab 
eloquentia eorum recesserimns, quum praesertim centum 
et viginti annos ab interitu Ciceronis in hunc diem ef- 
fici ratio temporum coUegerit." NuUa correctione pro- 
posita hunc locum Andresenius lacerare contentus ope- 
ram perdidit, quum a plurimis viris doctis jam tentatus 
esset. 

Omnibus igitur Andresenii emendationibus compre- 
hensis, eum nonnullas non probandas attulisse invenimus. 



A.W. 8ehade'8 Bachdrnekerei (L. Sehade) in BerUn, Stallschreiberstr. 47, 

